JUMAL KÕNELEB
Tere jälle!
Tere tulemast vaatama saadet "Jumal kõneleb".
Minu nimi on Jan Cedercreutz ja siin on mu imeline naine Joy.
Suur rõõm on jälle jagada teile Jumala Sõna.
Ime küll aga täna tahame jälle teid julgustada.
Eriti just sel teemal: "Mis on Jumala tahe?"
Kohtan üpris sageli kristlasi, kes võitlevad selle teemaga
ega julge Jumalale isegi läheneda, sest ei tea, mis on Jumala tahe.
Jumala tahe leidub Tema Sõnas.
Kõige selgemini paistab Tema tahe Ta Pojas Jeesuses Kristuses,
kelle kogu elu ja kõik teod väljendasid vaid Isa Jumala tahet.
Jeesus tegi kõike, mida nägi Isa tegevat
ja rääkis üksnes seda, mida kuulis Isa rääkivat.
See on nii imeline ja kergendust toov asi.
Pole vaja otsides metsas ekselda.
Põdrakärbseid kätega vehkida.
Sealt leiab ainult neid palju.
Nii suur kergendus,
et saame lugeda Piiblist Jumala tahte kohta.
See imeline Jumala elav Sõna räägib minuga.
Võin leida siit asju, mis räägivad otse minu ellu.
Kui vajan sõnu Issanda suust ja tarkust Tema tahte kohta
ning pidevalt vastuseid, siis lähen selle Sõna juurde,
hakkan otsima ja ma leian vastuseid.
Leian tarkust, kaitset ja lohutust.
Muidugi on vahel me elus olukordi,
et peame valima suurtes küsimustes ning tegema tähtsaid otsuseid.
Siis tasub võtta aega ja tõeliselt otsida Jumala tahet.
Selgi hetkel me ei tea selgelt, mistõttu ei tasu liigselt kiirustada.
Siiski näeme elu põhiküsimustes, milline on Issand.
Ta on hea Isa. - Just.
Leiame Piiblist mitmeid lugusid, kus inimesed tulid Jeesuse juurde
ja pidasid enesestmõistetavaks, et Ta aitab neid.
Kas sina mõtled Jumalast nii, et Ta aitab enesestmõistetavalt?
See on iseenesestmõistetav, et Jumal tahab aidata.
Eelmises saates rääkisime kahest sellisest juhtumist.
Esmalt, kui Jeesus oli pulmas,
tuli Jeesuse ema Ta juurde ja palus abi, kui vein sai otsa.
Jeesus ütles algul, et praegu pole aeg teha selliseid asju.
Jeesuse ema ignoreeris ja ütles: "Tehke, mida Tema käsib."
Ta pidas enesestmõistetavaks, et Jeesus aitab.
Teine lugu, millest rääkisime, oli väepealikust.
Ta oli ise mõtelnud Jeesusest,
et piisab, kui Ta ütleb sõna ja mu teenija saab terveks.
Väepealik ütles Jeesusele otse,
et sa ei pea mu koju tulema, kuigi Jeesus tegi selle ettepaneku.
"Ütle lihtsalt sõna ja mu teenija saab terveks."
Selline usk innustab ka mind ning loodan, et ka sind,
et ka sinul võiks olla iseenesestmõistetav usk,
et taevane Isa tahab sind aidata argipäevastes asjades,
mis käivad tervenemise või majanduslike asjade kohta.
Olgu asi milles tahes, näeme Piiblist, et Jeesus aitas alati.
Jumal tahab alati aidata, isegi kui on parajasti pulmapeol.
See on ka meile päris tuttav lugu,
sest kui hakkame Jeesust järgima, tunneme, et meil on kutsumus.
Ta kutsub meid tegema midagi, mis on suurem kui me ise.
Läheme sellele teele nagu Peetrus, keda Jeesus kutsus paadist välja.
Ta ütleb Joyle: "Astu välja, tule ja järgi mind."
Kui astun paadist välja teele,
millest ma ei tea, kuhu see mind viib ja juhatab.
Olen täielikult sõltuv Temast, sõltuv Tema juhatusest,
samuti Tema abist ja et Ta annab tarkuse.
Korraga saavad Piibli nõuanded mulle elutähtsateks.
Mul on vaja Tema nõuandeid,
pean kuulma Tema häält ja olema Tema poolt juhatatud.
Ma saan päriselt sõltuvaks usust.
Pean uskuma aastast aastasse, et see kannab mind.
Peame Janiga kõikide asjade eest palvetama.
Just.
Te ilmselt ei mõista,
kui palju tavalisi argipäevaseid asju me saame taevaselt Isalt.
Minul on täna näiteks uus pluus. - Sellegi olen ma saanud kingituseks.
Vägev, et meil võib olla päris argine suhe taevase Isaga.
Päeva jooksul pidevalt palume asju ning saame kogu aeg palvevastuseid.
Ka pisiasjades, mis ometi on suured.
Väikestes argielu asjades.
Kord me tütar vajas Berliinis korterit.
Nad kolivad sõbraga Berliini ja vajasid teatud sorti korterit,
mis ei tohi olla liiga kaugel koolist.
Me ei saa ju minna seda vaatama ning see ei tohi olla liiga kallis.
Kuidas me selle saame, kui kool oli kohe algamas?
Saksamaal algavad kõik koolid samal päeval.
See on nii suur ime,
et Issand aitas meid ja me saime täiusliku korteri.
Neil on eraldi magamistoad ning isegi omad vannitoad ja vannid.
Issand on nii suur!
Me võime olla nagu lapsed ja tohime paluda igasuguseid asju.
Nüüd võtame kolmanda jutustuse, et näidata seda vaatenurka,
et meil võib olla lapseusk ning taevane Isa tahab alati aidata.
Kolmas on lugu veritõbisest naisest.
Julgustan Sind avama Piibli Markuse 5. peatüki.
Usk tuleb kuulmisest ja kuulmine Kristuse Sõna kaudu.
Kui kuuleme, loeme ja vaatame neid sõnu
päris ise ja laseme sõnadel minna oma olukorda,
võibolla minu haigusesse, siis see muudab asju.
See on kahe teraga mõõk, mis toob muutuse minu südamesse.
Teeme koos Piibli lahti ja uurime koos seda vägevat lugu.
Uurime seda tervenemisimet.
"Ja üks naine, kes oli olnud kaksteist aastat veritõves.."
Päris kaua oli olnud veritõves. - Tõepoolest.
"ning palju saanud kannatada arstide käes
ja ära kulutanud kõik, mis tal oli ega olnud saanud mingit abi,
vaid pigem oli ta tõbi läinud halvemaks.."
Ta oli ikka tõsiselt abi otsinud. - Üha uuesti ja uuesti.
"Olles kuulnud lugusid Jeesusest,
läks rahvahulga seas ta selja taha ja puudutas tema kuube.."
Ta oli kuulnud Jeesusest.
Mitte ainult, et Ta on olemas või Tema tulekust Jeruusalemma,
vaid ta oli kuulnud sellest, et Jeesus tervendab.
Ta ütles: "Kui ma saaksin
tema kuubegi puudutada, siis ma paraneksin!"
Kui saaksin puudutada
Ta riideid ja kuue palistust, siis ma paraneksin.
Võtan selle samal moel enesele.
Kui ma vaid praegu siin minu enda südame usu kaudu
saaks puudutada Jeesust Kristust, kes on ülestõusnud ja elab täna.
Ma otsekui puudutan Teda täna.
Ta elab minu sees ja on siin.
Tema ülestõusmisvägi on siin.
Ma ei pea tegema muud,
kui julgeda avada oma süda ning ma saan terveks.
"Ja kohe kuivas ta vereläte
ja ta tundis oma ihus, et ta oli paranenud sellest hädast.
Ja Jeesus, tundes endamisi, et vägi oli temast välja läinud,
pööras kohe rahvahulga seas ümber ja küsis: "Kes puudutas mu rõivaid?""
See naine oli kuulnud Jeesusest.
Nähtavasti kuulnud ka sellest, et Jeesus tervendab haigeid.
Ta põdes haigust, mis oli tollal ravimatu.
See oli ka haigus, mis takistas tal liikuda rahva seas.
Ta ei oleks üldse tohtinud olla inimeste keskel
nagu pidalitõbised, kes eraldati rahva hulgast.
Tema ei teinud sellest nähtavasti välja.
Seetõttu tuli ta salaja Jeesuse selja taha.
Ta ei tulnud otse Jeesuse ette vaid salaja Ta selja taha.
Ta mõtles, et ta üksnes puudutab, sest ei tohi Jeesusega rääkida
ega öelda, et tal on see haigus, sest ma ei tohi ju rahva seas olla.
Ta mõtles, et vaid puudutab ning usub, et saab terveks.
Selles loos tuli naine ja võttis endale selle tervenemise.
Ta võttis selle enesele Jumalalt ja Jeesuselt küsimata.
Ta ei küsinud kelleltki,
kas Jeesusel on aega või kas Ta tahab või ei taha.
Ta otsustas lihtsalt puudutada ning võtta selle tervenemise
ning usun, et saab võtta selle endale.
Tegi seda salaja.
Jeesus pööras ümber ja küsis: "Kes puudutas mu rõivaid?"
"Ja ta jüngrid ütlesid talle:
"Sa näed, et rahvahulk su ümber tungleb,
ja küsid veel: "Kes puudutas mind?"!""
Inimesed tunglesid ja kõik puudutavad Jeesust.
Nähtavasti Jeesus tundis, et keegi puudutas teistmoodi.
Keegi puudutas nii, et Temast lähtus vägi.
"Ent Jeesus vaatas ringi, et näha, kes seda oli teinud.
Aga naine, kes teadis, mis talle oli sündinud, tuli kartes
ja värisedes ning langes Jeesuse ette ja rääkis talle kogu tõe."
Naine kartis selles olukorras, et jäi nüüd vahele:
"Tulin rahva sekka ja võtsin selle tervenemise.
Nüüd saan kindlasti sõimata ja jään ehk uuesti haigeks
ning kes teab, mida Jumal minuga teeb."
Jeesus kutsus teda tütreks, mitte lihtsalt naiseks.
"Jeesus lausus aga talle: "Tütar, sinu usk on su päästnud,
mine rahuga ja ole terve oma vaevast!""
Tütar, ole vaba!
Sinu usk on teinud sind terveks.
Mine rahuga, kõik on hästi.
Milline usk ja julgus!
Läheneda Jumalale ja lihtsalt võtta see tervis.
Lihtsalt usus.
Puudutan ja saan terveks.
Võin võtta selle enesele ega pea enam kannatama.
See oli talle iseenesestmõistetav,
et Jumal tahab tervendada ja ta võtab selle enesele.
Pole vaja isegi küsida, kas see on Sinu tahtmine.
Ei pea ootama, mil Jeesusel on mõni tervenemiskoosolek.
Ei pea ootama seda, et nüüd on õige aeg või hetk,
millal Jeesus on plaaninud tervendada just seda tõbe.
Ei midagi sellist.
Jeesus on siin me lähedal.
Nüüd Ta läheb siit mööda
ja tean, mida Ta suudab teha ning nüüd ma võtan selle vastu.
See on nii julgustav.
See purustab kõik hirmud
ja religioosse mõtteviisi, et Jumal tegutseb keeruliselt.
Ei, see julgustab meid just selles, et ma võin vajada just seda,
mida ma vajan just praegu ning võtta abi vastu just nüüd.
Laps ja Isa üheskoos.
See on väga liigutav.
Eriti, kui loed tähelepanelikult.
Märkad, et Jeesus
oli teel Jairuse tütre juurde, kes oli haigena suremas.
Naine justkui peatas Jeesuse
ning selle vestluse ajal Jairuse tütar suri.
Naine tundis ilmselt suurt süüd, kui mõistis, mis oli juhtunud.
Jeesus oleks muidu jõudnud seda tüdrukut tervendada.
"Nüüd Ta ei jõudnudki. Mida olen küll teinud?" mõtles ta.
Jeesus ei pööra selle mingit tähelepanu.
Jairuse kodused tulevad ütlema, et pole mõtet õpetajat häirida,
sest tütar on juba surnud ning nad on hiljaks jäänud.
Mida Jeesus vastas?
Ära karda, usu ainult.
Ta läheb sisse ja äratas tüdruku surnust.
See murrab arusaama sellest, et Jumala tahe on lukku pandud
ning seda tuleb täita täpi pealt, sest muidu pole teada, mis saab
või paneme Jumalast mööda või häirime Teda kuidagi.
Sel naisel on täiesti teine suhtumine.
Ta võttis selle tervenemise endale, sest tal oli seda vaja.
Ta usaldas, et Ta on hea Isa, kes tahab just praegu tervendada,
sest tal oli seda tervist just praegu vaja.
See ei häirinud kedagi ega lõhkunud muid Jumala plaane.
Jairuse tütar tõusis surnuist ning polnud midagi häda.
Milline usk!
See innustab mind.
See innustab meid kõiki uskuma taevasest Isast veel paremat.
Ta tõesti tahab kohtuda meiega selles olukorras, kus me oleme,
ja tuua abi, mida vajame just praegu sellel ajahetkel.
Olgu olukord milline tahes, näeme Piiblist,
et Jeesus tahab alati tervendada ja aidata.
Isegi kui tundus,
et Jeesusel polnud aega, said inimesed ikkagi abi,
kui nad vaid uskusid sellesse, et taevane Isa tahab aidata.
Üsna on tuttav olukord.
Ma tunnen selle naise loos ära,
et vahel võib tunduda, et olen kui ebaviisakas.
Pean vahel paluma asju nii, et ma tõesti ei anna alla.
Mõned asjad, milles vajan tõesti abi.
Kui abi või vastus kohe ei tule, pean seisma tõotuse peal.
Pean seisma Jumala headusel,
sest olen Piiblist lugenud: "Paluge ja teile antakse."
Vahel tunnen end ebaviisakana,
kui seisan Ta palge ees ja ütlen, et ei kavatse taganeda.
Seisan nagu keset tormituuli aga seisan seal Jeesuse nimel.
Tänan Issandat, et mul on juba kõik see,
mida olen Issandalt palunud ja ma ei kavatse lahti lasta.
See tervenemine kuulub mulle ja mu lastele.
Jumal, oled seda lubanud ning ma seisan siin ega liigu.
Olen kui (puravik) paigale liimitud ega plaani kohalt liikuda.
Vägev, kui minu tahtmine ja Jumala tahe ühinevad.
Selles on vägi.
Tahame äratada siin meie tervet tahet teha head.
Seda tahet, mis on sisemuses.
"Ma tahan, et see laps saab terveks
ja ma tahan, et sellesse asja tuleb muutus!"
"Ma tahan töökohta ja asi ants, mina tahan seda!
See tuleb mulle kasuks, et mul on töökoht."
Ka töökohta võib paluda nii, et kirjutad üles oma tingimused.
Näiteks vajan töökohta,
mis on mu elukoha lähedal, sest mul pole näiteks autot,
samuti, kus saan piisavalt palka ning kus on hea atmosfäär.
Võid kirjutada üles, mis on see, mille pärast sa täpselt palvetad.
Seda võib julgelt teha.
Pole vaja piinelda otsides, milline on Jumala tahtmine.
Jumal pöörab selle küsimuseks, mida sa soovid ja tahad.
Mitmes kohas Uues Testamendis küsib Jeesus just nii.
Näiteks Matteuse 10:51-52.
Pime mees palub Jeesuselt abi ja Jeesus küsis tema käest nii:
"Mida sa tahad, et ma sinule teeksin?"
Kui Jeesus küsiks sinult täna, mida tahad, et Ta teeks sulle.
Võid ju mõtelda, et Ta ei küsi ju sellist asja.
Ta küsis sageli just nii.
Mida sina tahad?
Vanaski Testamendis küsiti Saalomonilt nii.
Küsi ükskõik, mida tahad, et ma sulle annan.
See on teine vaatenurk.
Oled sa kunagi nii mõtelnud,
et Jumal küsib meilt, mida tahame ja vajame.
Mida tahad, et sulle teeksin?
Kui Jeesus küsis nii, sai igaüks seda, mida vajas.
Isegi kui mees oli pime ja võiks arvata, et on niigi selge,
et ta tahab saada nägijaks, siis Jeesus austas meie tahet.
Jeesus austab ja arvestab sinu ja minu enese tahtega.
Ta ei taha, et oleme robotid,
kes üritavad orja kombel järgida mingit programmi.
Ta väärtustab seda, et sul on oma tahe.
Sul on oma soovid eluks ja erinevateks olukordadeks.
Ta küsib täna sinult ja minult:
"Mida sina tahaksid? Milles tahad, et sind täna aitan?"
Me võime uskuda,
et meil on just selline Jumal, kes küsib nii avatult ja otse.
Seejärel saamegi öelda,
et vajame seda just praegu ja võime uskuda,
et Ta kuuleb meid selles asjas ning vastab sellele vajadusele.
Kui minu tahtmine
ja Jumala tahe saavad üheks, siis selles on vägi.
Tahame oma õlgadelt heita
kogu ebakindluse ja hirmu ning asjatu religioosse mõtlemise.
Tahame lüüa selja sirgeks,
teada, et olen Jumala tütar, Tema elab minus,
mõjutab mu tegemisi ja soove ning olen vaba ja Ta on minuga koos.
Ma ei pea kartma ja võin teha oma otsuseid.
Ma võin palvetada, minna julgelt edasi, elada ja teha asju.
See on väga tähtis.
See on eriti oluline, kui oleme rahulolematud,
kui tahame tõelist muutust mingisse olukorda.
See olukord peab muutuma!
Tahan, et mu kristlik kool toimiks paremini.
See on püha rahulolematus, sest soovin, et asi saaks korda.
Kui minu tahe on, et see asi saaks korda,
hakkan selle nimel tegutsema, palvetama ja otsima Jumala tahet.
Sel hetkel hakkavad asjad liikuma.
Me võime pidada iseenesestmõistetavaks,
et ka Jumal tahab, et meil on hea kristlik kool ja asjad korras.
Saame julgelt palvetada.
Ka täna me võtame pikemalt aega palvetamiseks.
Tahan öelda sulle, kui oled haige, Jumal tahab sind tervendada.
Kui sul on rahalised raskused, Jumal tahab aidata ja sind õnnistada.
Kui sul on sugulased,
kes pole veel usklikud, Jumal tahab nad päästa.
Kui sul on muu vaev või probleem, Jumal tahab sind aidata!
See on nii lihtne.
Elus võivad olla eri kogemused, mis räägivad teist juttu
aga me vaidleme neile vastu, sest näeme, et Jumala Sõnas on tõde.
Sõna ütleb, et Jeesus aitas alati ning Jumal tahab aidata.
Selle tõe põhjal palvetame.
Aamen.
Palvetame koos sinuga.
Tänu Jeesus, et Sinu tahe on selge.
Tänu taevane Isa,
et saatsid oma Poja näitama, mis on Sinu tahe.
Tänu Issand, et tahad alati tervendada ja õnnistada.
Tahad alati vabastada, aidata ja päästa.
Tänu Issand, et nii on alati ning saab alati olema,
sest Sina ei muutu ja Sinu tahtmine ei muutu.
Tuleme täna julgelt Su ette ja teame, et tahad kõike seda:
tervendada, vabastada, päästa, õnnistada ja aidata.
Tänu Issand, et saame tuua meie isiklikud vajadused
täna Sinu ette ja uskuda, mida Sinu Sõna ütleb.
Tänu Sulle Issand.
Täname ja ülistame Su püha nime.
Tänu Issand, et oled siin meiega koos.
Oled elav ning jõukas Jumal.
Issand, võime tulla lapsemeelse usuga ning tuua oma asjad Sinu ette.
Toome oma lapsed ja lapselapsed ning kõik nende vajadused.
Me täname Sind Issand, et tunned meie lapsi ja lapselapsi.
Tunned inimesi, kes on meie südamel.
Sa tead nende vajadusi
ning palveid, mida oleme palunud mitmeid kordi ja pikka aega.
Issand, tänan sind, et oled praegu nendega ja puudutad neid tõesti.
Puudutad nende elusid.
Püha Vaim, oled seal meie lähedastega koos.
Issand, tegutsed neis,
armastad neid ja ümbritsed neid täna
oma armastuse, kaitse ja vabadusega.
Issand, tahame Janiga panna otsekui käed oma laste,
lastelaste ja nende inimestele, kellega me üheskoos palvetame.
Tahame Jeesuse nimel õnnistada ja kuulutada tervenemist.
Jeesuse nimel kuulutan praegu täielikku tervenemist igale lapsele
ja lapselapsele, lähedasele, ning sugulasele, Jeesuse nimel!
Igale vaatajale samuti.
Tänu Issand,
et Su vabadus saab voolata praegusel hetkel igaühe ellu.
Issand, Sa puudutad meid rakutasandini.
Issand, sa rahustad meie organismi rakutasandini.
Tänu Issand, et saan kuulutada
shalom-rahu, Sinu tervist lausa rakutasandil, Jeesuse nimel.
Tänu taevane Isa, et vabastad igaühe, kes on ahelates.
Igaühe, kes võitleb masenduse,
ahistusega, valuga või mistahes psüühilise rünnakuga.
Me kuulutame vabadust.
Kogu pimedus taganegu nüüd Jeesuse nimel!
Tulgu täielik vabadus!
Just nii!
Tänu, et igaüks võib vabaneda täielikult ja olla vaba.
Tänu, et täidad oma rahu, armu ja rõõmuga.
Igaühele tuleb taevast rõõmuõli kõikide murede asemele.
Jeesuse nimel.
Tänu Issand, et õnnistad ja aitad igaühte.
Avad uusi uksi majanduse valdkonnas,
sa annad töökohti, tood majanduslikku õnnistust
ja abi igaühele, kes on hädas või rahalistes raskustes.
Tänu, et õnnistad, aitad ja annad tarkuse Jeesuse nimel.
Tänu Issand,
et Su imeline taevane vägi on siin meiega pidevalt ja üleni.
Otsekui jõgi templist, mis täidab meie elu.
Issand, saame tõesti kuulutada Sinu õnnistust.
Kuulutame igaühe ellu Jumala õnnistust, headust, abi
ja muutvat väge me argipäeva olukordadesse Jeesuse nimel.
Just nendesse olukordadesse, kus vajatakse Jumala õnnistust.
Jumala üleloomulikku õnnistust, soosingut ja abi.
Jeesuse nimel.
Aamen.
Ole õnnistatud!
JUMAL KÕNELEB
Tänu teile kogu toetuse eest.
Meid liigutab see tagaside, mida oleme saanud ja see,
et mitmed peavad neid saateid tõeliselt olulisteks.
Kogu au selle eest Jumalale.
Kui soovid rohkem teada meie töö kohta,
külasta meie kodulehekülge www.kristillinenkoulu.org
Kui soovid toetada meie tööd, oleme tõeliselt tänulikud.
Me otsime tuhandet toetajat,
kes toetaksid meie kooli kahekümne euroga kuus.
Tule toetama!
Kui soovid toetada TV7 tööd, võid teha seda veel lihtsamini.
Helista annetustelefoninumbrile 9001777.
Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Ole õnnistatud, Jeesuse nimel.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Marko ja Meeli Martin